এল তাওহীদ মসজিদ

এল তাওহীদ মসজিদ নেদারল্যান্ডসের আমস্টারডামে অবস্থিত একটি সুন্নি মসজিদ। নেদারল্যান্ডসের রাজধানী আমস্টারডামের হানজেনস্ট্রায় অবস্থিত এই মসজিদটি এল তাওহীদ ফাউন্ডেশন কর্তৃক পরিচালিত মসজিদগুলোর মধ্যে অন্যতম একটি মসজিদ। এটি ১৯৮৬ সালে সৌদি বেসরকারী সংস্থা আল-হারামাইন ফাউন্ডেশনের অনুদানে নির্মাণ করা হয়েছিল। মুসলমানগণ পাঁচ ওয়াক্ত নামাজ আদায় ছাড়াও, বিভিন্ন সামাজিক কাজকর্ম এবং আরবি ভাষা পাঠের জন্যও এই মসজিদ ব্যবহার করে থাকেন। এই মসজিদের সাথে একটি বইয়ের দোকান এবং ধর্মীয় ভিডিও ডিভিডি প্রকাশনা রয়েছে। ইসলাম ধর্ম সমিতি এক সময় এই মসজিদটিকে ওলন্দাজ সরকার উগ্রপন্থার সম্ভাব্য প্রচারক হিসাবে উল্লেখ করেছিল; কেননা ওলন্দাজ চলচ্চিত্র পরিচালক থিও ভ্যান গগের হত্যাকারী মোহাম্মদ বাউয়েরি এই মসজিদে আত্মগোপন করেছিলেন এবং ১১ই সেপ্টেম্বরে টুইন টাওয়ারে হামলাকারী পাইলট মোহাম্মদ আত্তা ও মারওয়ান আল শেহি এবং হামলার সমন্বয় ঘটানোর অভিযোগে অভিযুক্ত রমজি বিনালশিভের সাথে ১৯৯৯ সালে এই মসজিদে আয়োজিত ইসলামিক পিউরানটিজম বিষয়ক একটি সম্মেলনের সময় সাক্ষাৎ করেছিলেন। আরও দেখুন তাওহীদ তথ্যসূত্র বহিঃসংযোগ এল তাওহীদ ফাউন্ডেশনের ওয়েবসাইট ওয়েব্যাক মেশিনে আর্কাইভকৃত ৩১ অক্টোবর ২০২০ তারিখে (ওলন্দাজ)